text: Efterlyser mand efter skud-drama i Fredericia
  12 februar 2015 kl. 08.29
  Politiet i Fredericia efterlyser en 35-årig mand efter skud-episoden onsdag aften. En 41-årig mand, som var til stede i lejligheden, fremstilles ved middagstid i grundlovsforhør, sigtet for medvirken til drabsforsøg.
  Det oplyser lederen af lokalpolitiet i Fredericia, vicepolitiinspektør Peter Balsgaard Nielsen, til TV SYD.
  Den 35-årig bor i den lejlighed, hvor en 47-årig mand dukker op ved 18-tiden. Politiet kan ikke sige, hvad der er sket.
  - Det afgår et skud med et haglgevær, fortæller Peter Balsgaard Nielsen til TV SYD. Om det er forsætligt eller et vådeskud ved vi ikke endnu.
  Den 47-årig bliver ramt i den nederste del af maven og i skridtet. Han er overført til Odense Universitets Hospital ? og til morgen var hans tilstand stadig kritisk.
  Efter skud-episoden forsvinder lejlighedens beboer. Han bliver efterlyst med navn og foto senere på formiddagen, hvis han ikke selv melder sig.
  Politiet blev tilkaldt kl. 18.27. I lejligheden befinder sig den 47-årige sårede mand og den 41-årig.
  - Ham har vi tilbageholdt, og han bliver fremstillet i grundlovsforhør, formentlig kl. 11.30, oplyser Peter Balsgaard Nielsen. Han sigtes for medvirken til drabsforsøg.
  